Άρχουσα τάξη

Με τον γενικό όρο άρχουσα τάξη χαρακτηρίζεται το σύνολο των ατόμων εκείνων που  ασκούν είτε κατά θεσμοθετημένο, είτε κατά άτυπο τρόπο, μια εξουσία μέσα σε μια κοινωνία. Η εξουσία αυτή μπορεί να εκδηλώνεται είτε λαμβάνοντας αποφάσεις αναγκαστικής εφαρμογής, όπως π.χ. οι κυβερνώντες, είτε επηρεάζοντας εκ της κοινωνικής, ή οικονομικής τους θέσης, με δηλώσεις ή ενέργειες, τις διάφορες εκδηλώσεις της κοινωνικής ζωής όπως π.χ. ακαδημαϊκοί, ιεράρχες, τραπεζίτες, επιχειρηματίες, μεγαλοεκδότες κ.λπ.

Κατά συνέπεια τα άτομα αυτά ως σύνολο εκλαμβάνονται ως ιδιαίτεροι παράγοντες στη δράση μιας κοινωνίας. Η άρχουσα τάξη παρατηρείται από την αρχαιότητα μέχρι σήμερα στις κοινωνίες όλων των λαών της Γης και ανεξάρτητα των διαφόρων πολιτευμάτων.

Η Άρχουσα τάξη διαφέρει από την λεγόμενη ανωτέρα τάξη ως προς την άσκηση επιρροής, που μπορεί τα μέλη της δεύτερης να μη ασκούν.

Δείτε επίσης 
 Ελιτισμός 
 Εργατική τάξη

Πηγές 
 "Εγκυκλοπαίδεια Πάπυρος Larousse Britannica" τομ.56ος, σελ.344.

Ορολογία της κοινωνιολογίας
Κοινωνική ανισότητα
Κοινωνικές τάξεις
Ισχύς (κοινωνική και πολιτική)